Rue de la Justice (Mülhausen)

S’ **Schìndergassla** (offiziäll ìm zwaischproochiga Schtroossaschìld *Schindergassla*; uff Frànzeesch *rue de la Justice*) ìsch a Schtrooss z’ Mìlhüüsa. Sa làuift vum Bollwark bis àn d’ Wìldamànnsgass un gheert domìt zem Mìlhüüser Schtàdtzäntrum.

## wu ’s ìsch
S’ Schìndergassla lììgt ìm Norda vum Mìlhüüser Schtàdtzäntrum. Sa fàngt àm Bollwark àà un làuift uff äbba 190 Meeter südwäschtlig bis àn d’ Wìldamànnsgass. A pààr Meeter noh-n-em Ààfàng trìfft sa s’ Bollwarkgassla, witterscht àui d’ Schtrooss àm Bollwark un d’rnooh d’ Braitagass. D’ Wìldamànnsgass trìfft sa grààd biim Gàntzaplàtzla, wu dr Fiirvoogelbrunna z’ fìnda-n-ìsch.

## Gschìcht
Ìm 14. Joohrhundert ìsch àn dara Schtrooss d’ Hoof vum Rìtter Hug Walch zum Thor gsìì. Wagadam hàt d’ Schtrooss z’ äärscht àls *Wahlesgasse* un *Hugenwald* bzw. *Hug Walhengasse* ghaissa. Àn dara Schtrooss hàt àui dr Schìnder vu dr Schtàdt glabt. Domìt ìsch d’ Schtrooss schuu vor 1798 àls *Schinder Gasse* bekànnt gsìì. Ànna 1815 hàt sa dr frànzeescha Nàmma *Rue de la Justice* ìwwernumma — dàs bediitet „Grachtikaitsschtrooss“. Ìm saalwa Joohr hann àui àndra Schtroossa Nàmma bikumma, wo äbbis mìt dr Juschtiz z’ tüa hann — soo d’ Gsätzgass odd’r d’ Rue Égalité („Gliichhait-Schtrooss“). D’rwillscht ìsch àwwer àui dr diitscha Nàmma *Schindergasse* noch bnutzt worra. Ìhra Nàmma-n-uff Frànzeesch hàt d’ Schtrooss offiziäll dur d’ Schtàdtverordnung vum 11. Nowamber 1843 bikumma. Àn dr Zitt vum Raichslànd Elsàss-Lothrìnga hàt sa àb 1882 *Gerechtigkeits-Stasse* ghaissa. D’ Nàzis hann àui daa Nàmma gaa, àwwer ànna 1941 hann sa sìe ìn *Hug-Walch-Gasse* umtaift. Noh dr Befräijung vu Mìlhüüsa ìsch wììder dr frànzeescha Nàmma z’ruckkumma.

Bis àm Ààfàng vum 19. Joohrhundert ìsch s’ Bollwark gànz un gààr gschlossa gsìì — m’r hann àlso vun üssa nìt ìns Schìndergassla känna inageh. Ànna 1892 un 1943 hàt d’ diitscha Schtàdtverwàltung jewills a Toor ìm Bollwark gäffnet, fìr d’ Schtrooss züaganglig màcha. 

Ìm 19. Joohrhundert ìsch àm Schìndergassla d’ Engelmann-Hoof gsìì (uff Frànzeesch *la Cour Engelmann*). Doo ìsch d’ zwaita Schtaidruck-Warkschtàtt vu Mìlhüüsa gsìì. Ànna 1867 ìsch sa vu dr Gsällschàft *Veuve Bader et Cie* ìwwernumma worra. Àm Ààfàng vum 20. Joohrhundert ìsch d’ Hoof umbàuija worra, un àm 4. Àuigscht 1944 ìsch sa dur a Bùmbàrdiarung vollschtandig zärschteert worra. D’ Druckaräi Bader hàt ànna 1902 àm Nr. 30, àm Äcka vun Àm Bollwark, a Rootschtaigebäi loo bàuija, womm’r noch hìtt känna sah.

## wìchtiga Gebäijer
* S’ Hüüs àm Nr. 16 hàt sallamols zem Mìller vu Bààsel gheert. Sa hàt z’äärscht *zum Esel* ghaissa un ìsch àm Ààfàng vum 18. Joohrhundert àls „Eselturm“ bekànnt gsìì.
* Àm Nr. 37 hàt dr Mìlhüüser Dialäktàuitoor Eugène Landsmann glabt. Hìtt ìsch àn dr Fàssàda-n-a Plàkààt fìr’na ehra — ’s ìsch àm 10. Oktoower 1937 ààglajt worra.
* Àm Äcka vum Gàntzaplàtzla-n-ìsch a Hüüs üss’m Joohr 1900, wo dr Àrkitäkt Grimm zaichent hàt. ’S hàt a Ärckerfanschter mìt’ma Tìrmla. Jetz ìsch doo a Àpateek. D’ offiziälla-n-Àdrass vum Gebäi ìsch Wìldamànnsgass 34.
* Uff dr Fàssààda vum Woohnhüüs Résidence Boston ìsch a groossa Wàndmoolaräi z’ sah. Sa ìsch sa ìm Septamber 2018 vum Kìnschtler-Düätt Jana & JS gmolt worra. Uff dr Moolaräi sìnn unteràndrem d’ Elsasser Wìssaschàftler Katia un Maurice Krafft z’ sah — sa sìnn àwwer sehr klai dàrgschtällt.

## Lìteràtüür
*

## Weblìnk

## Ainzelnoohwiisa